মেদিনী চৌধুৰী
মেদিনী চৌধুৰী () অসমৰ এগৰাকী বিশিষ্ট সাহিত্যিক। তেখেতৰ ৰচনাসমূহৰ ভিতৰত প্ৰধানকৈ আছে উপন্যাস, জীৱনীমূলক উপন্যাস, বুৰঞ্জীমূলক গ্ৰন্থ, ভ্ৰমণ কাহিনী আৰু জনপ্ৰব্ৰজন, সাহিত্য চিন্তা, ছাত্ৰ আন্দোলন আদি বিভিন্ন বিষয় সম্পৰ্কীয় প্ৰবন্ধ।

কৰ্মজীৱন
তেখেতে শ্বিলঙত অসম সচিবালয়ত কৰ্মজীৱন আৰম্ভ কৰে। পাছত অসমীয়া, নতুন অসমীয়া, দৈনিক শান্তিদূত আদি কাকতত পাঁছ বছৰ সম্পাদনা বিভাগত কাম কৰে। তেখেতে কিছুদিন সূত্ৰধাৰ আলোচনী সম্পাদনা কৰে। ১৯৫৬ চনত পুনৰ চৰকাৰী চাকৰিত যোগ দি ই.এ.চি. হিচাপে দায়িত্ব পালন কৰে।

বঁটা
তেখেতে ‘তাত নদী নাছিল’ নামৰ উপন্যাসৰ বাবে ১৯৭৯ চনত অসম প্ৰকাশন পৰিষদ বঁটা আৰু ‘বিপন্ন সময়’ নামৰ উপন্যাসৰ বাবে ১৯৯৯ চনত সাহিত্য অকাডেমি বঁটা লাভ কৰে।

গ্ৰন্থসম্ভাৰ
 অনন্য প্ৰান্তৰ (১৯৭২), কাহিনীগ্ৰন্থ
 বণ্ডুকা বেহাৰ (১৯৭৬), মহাপুৰুষ মাধৱদেৱৰ জীৱনৰ আধাৰত লিখিত জীৱনীমূলক উপন্যাস
 তাত নদী নাছিল (১৯৭৭), উপন্যাস
 অৰণ্য আদিম (১৯৭৮), উপন্যাস
 ফেৰেংগাদাও (১৯৮২), বিষ্ণুপ্ৰসাদ ৰাভাৰ জীৱনৰ আধাৰত লিখিত জীৱনীমূলক উপন্যাস
 লুইত বৰাক আৰু ইছলাম (১৯৮২), বুৰঞ্জীমূলক গ্ৰন্থ
 যাদুঘৰৰ কীৰ্তিমুখ (১৯৮৭), উপন্যাস
 খোলাকটিৰ তাল (১৯৮৯), উপন্যাস
 চীনৰ ছাত্ৰ আন্দোলন (১৯৯০), বুৰঞ্জীমূলক গ্ৰন্থ
 ফাগুনত আজাৰৰ ফুল (১৯৯৩), উপন্যাস
 বিপন্ন সময় (১৯৯৬), উপন্যাস
 সপোন সপোন লাগে (১৯৯৮), উপন্যাস
 য়াজু নদী পাৰ, ভ্ৰমণ কাহিনী

তথ্য সংগ্ৰহ

অসমৰ ব্যক্তি
মৃত ব্যক্তি
অসমীয়া ঔপন্যাসিক
অসমীয়া ভাষাৰ সাহিত্য অকাডেমি বঁটা বিজয়ী